
SPECIFIKACIJA sklopa usposabljanj
»Osebne in profesionalne veščine javnih uslužbencev«



Sklop zajema 6 usposabljanj:	
1. Učinkovita komunikacija v zahtevnih situacijah
2. Osebna organiziranost in obvladovanje časa
3. Hitro branje
4. Praktični protokol za organizatorje dogodkov
5. Vizualno podprta komunikacija: hitro skiciranje za razumljiv prikaz kompleksnih vsebin
6. Povej bistvo: kratek in prepričljiv nastop (»Elevator Pitch«)




Opis usposabljanj:

1. Učinkovita komunikacija v zahtevnih situacijah

Ciljna skupina in namen: usposabljanje je namenjeno javnim uslužbencem, ki se pri svojem delu srečujejo z zahtevnimi strankami, sodelavci in situacijami ter želijo razviti svoje sposobnosti konstruktivnega obvladovanja konfliktov.

Trajanje: 
· izvedba v živo: 6 pedagoških ur
· izvedba na daljavo: 6 pedagoških ur

Cilji: 
· obvladovanje težavnih sogovornikov in konfliktnih interakcij
· prilagajanje komunikacijskega sloga
· samoobvladanje v težkih situacijah
· deeskalacija konfliktov in umirjanje intenzivnih odzivov

Vsebina: 
· opredelitev konflikta in vzroki zanj
· vrste težavnih sogovornikov
· prilagajanje komunikacijskega sloga glede na tip sogovornika
· najpogostejše napake v komunikaciji in kako se jim izognemo
· komunikacija z zahtevnimi strankami na daljavo (telefon, videokonferenca, žaljiva sporočila)
· strategije in tehnike reševanja konfliktnih situacij in ohranjanje sodelovalnega odnosa
·  ravnanje v težavnih situacijah - vaje


2. Osebna organiziranost in obvladovanje časa

Ciljna skupina in namen: usposabljanje je namenjeno javnim uslužbencem, ki se zaradi velikega števila delovnih nalog soočajo s potrebo po boljši osebni organizaciji ter boljšo izrabo delovnega časa.

Trajanje: 
· izvedba v živo: 6 pedagoških ur
· izvedba na daljavo: 6 pedagoških ur

Cilji: 
· prepoznavanje in analiziranje lastne izgube časa
· učinkovito postavljanje prioritet
· izboljšanje fokusa in zmanjšanje prekinitev
· načrtovanje in struktura delovnega dne
· upravljanje energije in delovne učinkovitosti
· vzpostavljanje osebnega organizacijskega sistema

Vsebina: 
· ključni koncepti doživljanja časa in analiza porabe časa
· postavljanje ciljev in prioritet (SMART)
· tehnike in metode upravljanja časa,
· upravljanje motenj in izboljšanje osredotočenosti
· vzdrževanje ravnotežja med delom in prostim časom, še posebej pri delu od doma
· upravljanje energije in stresa
· digitalna orodja za produktivnost – prikaz in primerjava funkcionalnosti ter izbira pravega orodja glede na potrebe posameznika
· praktične vaje


3. Hitro branje 

Ciljna skupina in namen: usposabljanje je namenjeno javnim uslužbencem, ki si želijo pospešiti hitrost svojega branja in obenem ohraniti razumevanje ter pomnjenje prebranega besedila.

Trajanje: 
· izvedba na daljavo: 12 pedagoških ur (3 x 4 pedagoške ur)

Cilji: 
· pospešiti hitrost branja, izboljšati razumevanje in pomnjenje prebranega
· izboljšati koncentracijo in vzdrževanje fokusa pri branju
· naučiti se, kako strukturirano in učinkovito pregledati, razbrati bistvo in hitro prebrati strokovna besedila

Vsebina: 
· kaj je hitro branje in kdaj ga uporabljamo
· testiranje trenutne bralne hitrosti in razumevanja prebranega
· postopek priprave, vodeno fokusiranje, izbira tehnik hitrega branja
· hitro branje strokovnih in pravnih besedil – kdaj da, kdaj ne
· delo z lastnim strokovnim gradivom


4. Praktični protokol za organizatorje dogodkov 

[bookmark: _Hlk184277433][bookmark: _Hlk184277123]Ciljna skupina in namen: usposabljanje je namenjeno javnim uslužbencem, ki so vključeni v organizacijo različnih uradnih dogodkov na vseh ravneh.

Trajanje: 
· izvedba v živo: 6 pedagoških ur
· izvedba na daljavo: 6 pedagoških ur

Cilj: 
· udeleženci pridobijo znanje o osnovah bontona in protokola, pridobijo informacije o protokolarnih objektih ter si izmenjajo praktične izkušnje, usmeritve in napotke

Vsebina: 
· osnovni bonton  in njegov pomen v sodobni družbi
· kaj je protokol in kdaj se obvezno uporablja 
· protokolarna pravila na uradnih dogodkih
· vrste dogodkov in njihove posebnosti
· načrtovanje protokolarnega dogodka
· praktični nasveti, kako ravnati, ko ne gre po načrtu in kako popraviti spodrsljaje
· protokolarni objekti in logistika


5. Vizualno podprta komunikacija: hitro skiciranje za razumljiv prikaz kompleksnih vsebin 

Ciljna skupina in namen: usposabljanje je namenjeno razvoju sposobnosti jasnega, preglednega in učinkovitega komuniciranja z uporabo vizualnih tehnik. Udeleženci se naučijo hitro pretvoriti ideje, navodila, procese in postopke v razumljive vizualne prikaze, kar izboljšuje sodelovanje, odločanje in kakovost dokumentacije v javnem sektorju.

Trajanje: 
· izvedba v živo: 6 pedagoških ur 

Cilj:
· [bookmark: _Hlk62157872]spoznati in pridobiti osnovne veščine hitrega in enostavnega skiciranja kot podpore govornemu procesu ter bolj preglednemu in razumljivemu prikazu postopkovnikov, procesov in razlag kompleksnejših besedil in dokumentov

Vsebina: 
· osnovni elementi vizualizacije, tehnike hitrega skiciranja, miselni tok ipd.
· skiciranje kot podpora razlagi, vizualizacija ključnih idej, poenostavljanje informacij
· poenostavljanje kompleksnih postopkov, procesov, kompleksnih besedil, miselnega toka v vizualno obliko
· praktična vaja: vizualizacija kompleksnih postopkov, procesov, besedil na praktičnih primerih.

Pri praktični vaji priporočamo, da izvajalec predpripravi teme - tipične scenarije za udeležence (npr. primer procesa/postopka/besedila), da udeleženci čas za pripravo porabijo za vajo in ne za izbiro teme.


6. Povej bistvo: kratek in prepričljiv nastop (»Elevator Pitch«)

Ciljna skupina in namen: usposabljanje je namenjeno javnim uslužbencem. Prepričljiv nastop je ključen za izid naših predstavitev. Tehnika »elevator pitch« ključno pripomore k uspešnosti predstavitev za vodstvo/odločevalce, k uspešnemu zagovarjanju projektov, za učinkovito komunikacijo z deležniki. Namen usposabljanja je razviti sposobnost jasnega, kratkega in prepričljivega predstavljanja idej, projektov ali pobud v kontekstu odločanja v javnem sektorju.

Trajanje: 
· izvedba v živo: 6 pedagoških ur 

Cilji :
· okrepiti veščine nastopanja ter kratkega in jedrnatega komuniciranja;
· okrepiti veščine priprave in izvedbe nastopa oziroma kratke predstavitve (»elevator pitch«) na bolj učinkovit in prepričljiv način;
· prilagajanje komunikacije različnim vedenjskim stilom občinstva.

Vsebina: 

· kaj je učinkovit kratek nastop
· tehnike in struktura jasnega in prepričljivega »pitcha«
· jezik, ki prepriča – jasnost, jedrnatost, razumljivost
· način pripovedovanja (»storytelling«), persone, slog
· govor, glas in prezenca v kratkem nastopu
· obvladovanje treme pri hitrih nastopih
· tehnike in nasveti za držanje pozornosti občinstva
· priprava govora, predstavitve, povratna informacija

Za praktični del (priprava govora, predstavitve) je priporočljivo, da izvajalec predpripravi tipične situacijske scenarije za udeležence: npr. na temo »predstavitev konkretne ideje vodstvu«, »zagovor projekta« ali drug primer, da udeleženci čas porabijo za pripravo govora oz. nastopa in ne za izbiro teme.



Oblike dela in učne metode

Usposabljanja potekajo v obliki delavnice v živo ali na daljavo (glede na potrebe in pogoje naročnika). V obeh primerih mora biti poudarjena aktivna vloga udeležencev (praktične vaje, primeri dobrih praks, reševanje problemov, diskusija, simulacije, kvizi ipd.). Priporočamo, da izvajalec v izvedbo usposabljanja vključi tudi delo na daljavo pred izvedbo delavnice ali po njej (npr. videofilm, vprašalnik, e-gradivo). 

Usposabljanje mora potekati v skladu z navodili in didaktičnimi smernicami za izvajalce usposabljanj na Upravni akademiji, objavljenimi na spletni strani Upravne akademije: https://ua.gov.si/o-nas/za-izvajalce-usposabljanj/



Ponudniki

Ponudniki so lahko fizične in pravne osebe javnega ali zasebnega prava. 


Dinamika izvajanja 

	Usposabljanje
	Skupno št. izvedb v času trajanja pogodbe
	Trajanje v živo
	Trajanje na daljavo

	1. Učinkovita komunikacija v zahtevnih situacijah
	29

	6 ped. ur
	6 ped. ur

	2. Osebna organiziranost in obvladovanje časa
	16
	6 ped. ur
	6 ped. ur

	3. Hitro branje
	16
	/
	12 ped. ur (3 x 4)

	4. Praktični protokol za organizatorje dogodkov
	11
	6 ped. ur
	6 ped. ur

	5. Vizualno podprta komunikacija: hitro skiciranje za razumljiv prikaz kompleksnih vsebin
	8
	6 ped. ur
	/

	6. Povej bistvo: kratek in prepričljiv nastop (»Elevator Pitch«)
	11
	6 ped. ur
	/

	Skupaj:
	91
	
	



Dejansko število izvedb posameznega usposabljanja je odvisno od potreb, zato je v specifikacijah opredeljeno predvideno število izvedb. Za dinamiko izvajanja posameznega usposabljanja se bosta sproti dogovarjali kontaktna oseba naročnika in izvajalec. 

[bookmark: _Hlk118812849]
Kraj izvedbe usposabljanja

Izvajanje poteka na lokacijah v Ljubljani in drugih krajih v Sloveniji ali na daljavo (izbrani ponudnik izvede usposabljanje na daljavo iz svojih prostorov in s svojo tehnično opremo).


Predstavitev usposabljanj

Ponudnik, ki izpolnjuje vse zahtevane pogoje, predstavnikom Upravne akademije Ministrstva za notranje zadeve in javno upravo na njihovo zahtevo pred podpisom pogodbe zagotovi krajšo podrobnejšo predstavitev programa usposabljanja in učnih metod. V primeru zavrnitve predhodne predstavitve ponudba ponudnika ne bo upoštevana.

Pogodba

Izbrani ponudnik za usposabljanje mora podpisati pogodbo v roku 5 dni od prejema podpisane pogodbe s strani naročnika. Veljavnost pogodbe je do porabe načrtovanih sredstev v višini 90.072,60 EUR z DDV oziroma ne dlje kot do 31. 12. 2027.

